Shavkat Mirziyoevga Qurbon hayiti munosabati bilan qutlovlar keldi

Muqaddas Qurbon hayiti munosabati bilan O`zbekiston Prezidenti Shavkat Mirziyoev nomiga xorijiy davlatlar va hukumatlar, nufuzli xalqaro tashkilotlar rahbarlari, taniqli siyosiy, jamoat va din arboblaridan samimiy qutlovlar kelmoqda.
Tabriknomalarda davlatimiz rahbari va O`zbekistonning ko`p millatli xalqiga tinchlik-osoyishtalik, baxt-saodat va farovonlik hamda taraqqiyot va ravnaq yo`lida muvaffaqiyat tilaklari izhor etilgan.